|  |
| --- |
| **SLOVENŠČINA, 8. b**  **22. 4. 2020**  **Snov: Niko Grafenauer: Življenje** |
| UVOD  Dragi učenec, učenka, dober dan,  najprej ti posredujem nekaj pomembnih informacij. Natančno preberi. |
| – Popravljena preverjanja in povratno informacijo dobite v petek po el. pošti.  – Po navodilih z ministrstva je v maju načrtovano ocenjevanje.  Pri slovenščini bo to spis, in sicer v ponedeljek, 25. 5. V primeru pouka na daljavo bo izvedba ocenjevanja na tak način, kot smo izvedli to preverjanje.  Od vsebine pridejo v poštev že obravnavana besedila: Tržačan, Mačkova očeta in Otroci, čigavi ste? ter snov, ki jo bomo še predelali po počitnicah in tudi pravočasno preverili.  Vse ostale informacije pa izveste še sproti, kar bo potrebno.  – Pomembno, ne spreglej: **Za ponedeljek, 4. maja, ob 8.00, načrtujem z vami izvesti ZOOM videosrečanje.** Ker bo to moja premierna izvedba, prosim za razumevanje, če bo kaj nagajalo oz. če se bom še kaj lovila. Upam, da se ga udeležite v čim večjem številu, da se spet malo vidimo in pogovorimo. Navodila oz. povezavo vam bom pravočasno poslala preko el. pošte. |
| **1. NALOGA**  **Danes in v petek pa bomo obravnavali še eno pesem. V berilu s pomočjo kazala poišči naslov Niko Grafenauer: Življenje**  **Pesem dvakrat preberi, poglej za razlago neznanih besed ob robu.** |
| **2. NALOGA**  V zvezek napiši naslov Niko Grafenauer: Življenje in prepiši spodnjo vsebino.  1. kitica: o minljivosti življenja  2. kitica: o nenehni dejavnosti; življenje je »živo«, z njim se mora vedno nekaj dogajati; če se življenje ustavi, umremo  3. kitica: o spremenljivosti razpoloženja – veselje : žalost  4. kitica: najlepše je, če živimo polno do konca življenja  Pesem je lirska, saj so v njem izpovedana občutja, razmišljanje o življenju, bivanju. |
| **3. NALOGA**  Za vsako kitico naredi z mobitelom po eno fotografijo, na kateri boš fotografiral motiv, podobo, ki bo predstavljala vsebino kitice.  - Na fotografijah naj ne bo razvidnih obrazov, velja? Vse ostalo pa je lahko motiv: narava, drugi deli telesa (roka, noga, nasmeh …), predmeti … lahko je oseba fotografirana od zadaj  Torej 4 kitice, 4 fotografije. Vsako fotografijo shrani s številko kitice.  Fotografije mi pošlji po e-pošti. Do vključno petka, 24. 4.  (Če pa nimaš možnosti fotografiranja, napiši v 5 povedih, kaj tebi pomeni življenje). |
| Se že veselim prejetih fotografij. Imam namreč idejo, da bomo iz njih skupaj pripravili en prispevek za šolsko glasilo.  Lep pozdrav tebi in tvoji družini  Simona Laknar Strahinić |